**Jasper Rannisto** (s. 28. marraskuuta 2000 Helsinki) on suomalainen jääkiekkopuolustaja, joka pelaa Mestis-joukkue TUTO Hockeyssa.

Ura
---

### Seuraura

Rannisto on Helsingin IFK:n kasvatti. Hän toimi kaudella 2015–2016 seuran C-nuorten kapteenina. Hän oli C-nuorten SM-sarjan runkosarjassa kuudella osumallaan HIFK:n eniten maaleja tehnyt puolustaja Matias Lentämäen kanssa. Rannisto voitti kauden päätteeksi C-nuorten Suomenmestaruuden ja hänet valittiin sarjan toiseen tähdistökentälliseen. Kauden 2017–2018 päätteeksi Rannisto voitti sekä A-nuorten SM-pronssia että B-nuorten Suomenmestaruuden.

QMJHL-joukkue Blainville-Boisbriand Armada varasi Ranniston 52. pelaajana CHL:n varaustilaisuudessa 2018. Hän siirtyi joukkueeseen kaudeksi 2018–2019. Kaudeksi 2019–2020 Rannisto palasi HIFK:n A-nuoriin. Hän nousi joukkueen varakapteeniksi. Rannisto sai seurassa tililleen ensimmäisen ja kauden ainoaksi jääneen SM-liigaottelunsa 5. helmikuuta 2020 vieraissa Hämeenlinnan Pallokerhoa vastaan. Hänelle avautui paikka HIFK:n kokoonpanosta, kun joukkueesta peräti seitsemän pelaajaa oli sivussa flunssan vuoksi sekä kaksi pelaajaa Sweden Hockey Gamesissa. Rannisto merkittiin HIFK:n seitsemänneksi puolustajaksi. Hän jäi ottelussa lopulta ilman peliaikaa. Rannisto johti 116 minuutillaan koko A-nuorten SM-liigan jäähypörssiä, kunnes siirtotakarajalla, helmikuussa 2020 hän siirtyi loppukauden kattavalla sopimuksella Mestis-joukkue TUTO Hockeyn riveihin. Rannisto pelasi siellä viisi runkosarjaottelua ilman tehopisteitä sekä yhden ottelun seuran A-nuorissa. Huhtikuussa 2020 hän teki TUTOn kanssa yksivuotisen jatkosopimuksen.

Varsinaisella Mestiksen tulokaskaudellaan 2020–2021 Rannisto pelasi TUTOssa 24 runkosarjaottelua tehopistein 1+1=2 ja kolme playoff-ottelua ilman tehopisteitä. Kesäkuussa 2021 hän teki seuran kanssa vuoden mittaisen jatkosopimuksen, kuten taas toukokuussa 2022.

### Maajoukkueura

Rannisto pelasi alle 18-vuotiaiden Ivan Hlinkan muistoturnauksessa vuonna 2017. Hän pelasi myös World U-17 Hockey Challengessa vuonna 2016 sekä edusti Suomen alle 16-vuotiaiden maajoukkuetta Norjan Lillehammerissa järjestetyissä nuorten olympiakisoissa 2016. Yhteensä Rannisto on pelannut 28 poikien maaottelua.

Muuta
-----

Ranniston isä Kimmo toimi Jääkiekon SM-liiga Oy:n toimitusjohtajana vuosina 2013–2016.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | HIFK | A-SM | 27 | 0 | 5 | 5 | 14 | 7 | 0 | 0 | 0 | 2 |
| 2017–2018 | HIFK | A-SM | 39 | 4 | 13 | 17 | 22 | 11 | 0 | 3 | 3 | 6 |
| 2018–2019 | Blainville-Boisbriand Armada | QMJHL | 52 | 3 | 8 | 11 | 29 | 5 | 1 | 1 | 2 | 6 |
| 2019–2020 | HIFK | A-SM | 41 | 5 | 15 | 20 | 116 | – | – | – | – | – |
|  | HIFK | SM-liiga | 1 | 0 | 0 | 0 | 0 | – | – | – | – | – |
|  | TUTO Hockey | A-SM | 1 | 0 | 0 | 0 | 0 | – | – | – | – | – |
|  | TUTO Hockey | Mestis | 5 | 0 | 0 | 0 | 0 | – | – | – | – | – |
| 2020–2021 | TUTO Hockey | U20-SM | 10 | 2 | 3 | 5 | 33 | – | – | – | – | – |
|  | TUTO Hockey | Mestis | 24 | 1 | 1 | 2 | 8 | 3 | 0 | 0 | 0 | 6 |
| 2021–2022 | TUTO Hockey | Mestis | 34 | 4 | 6 | 10 | 24 | – | – | – | – | – |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |
| 3 kautta | yhteensä | Mestis | 63 | 5 | 7 | 12 | 32 | 3 | 0 | 0 | 0 | 6 |

Lähteet
-------

* Jasper Rannisto The Internet Hockey Databasessa (englanniksi)
* Jasper Rannisto Eurohockey-sivustolla (englanniksi)
* Jasper Rannisto *Elite Prospects*. Everysport Media Group AB.  (englanniksi)

### Viitteet

1. ↑  Kollit *hifkishockey.fi*. HIFK Ishockey rf. Viitattu 6.2.2020.
2. 1 2 3 4 5  Jasper Rannisto *Elite Prospects*. Everysport Media Group AB.  (englanniksi)
3. ↑  Elite Prospects - HIFK U16 *eliteprospects.com*. Everysport Media Group AB. Viitattu 6.2.2020. (englanniksi)
4. ↑  Hoffrén, Sami: HIFK:n kokoonpano on rajussa myllerryksessä – peräti 14 pelaajaa sivussa *is.fi*.  5.2.2020. Sanoma Media Finland Oy. Viitattu 6.2.2020.
5. ↑  Kokoonpanot *liiga.fi*.  5.2.2020. Jääkiekon SM-liiga Oy. Viitattu 6.2.2020.
6. ↑  Ottelutilastot *liiga.fi*.  5.2.2020. Jääkiekon SM-liiga Oy. Viitattu 6.2.2020.
7. ↑  Puolustaja Jasper Rannisto TUTOn vahvuuteen *tutohockey.fi*.  15.2.2020. TUTO Hockey Oy. Viitattu 16.2.2020.
8. ↑  Jasper Rannisto jatkaa TuTon puolustuksessa *tutohockey.fi*.  9.4.2020. TUTO Hockey Oy. Viitattu 11.4.2020.
9. ↑  TUTOn tulevan kauden joukkue julki − mukana paluumuuton tekevä KHL-konkari, U18-maailmanmestari sekä hirmutehoja iskenyt venäläishyökkääjä *Jatkoaika.com*.  11.6.2021. Jatkoaika r.y. Viitattu 29.7.2021.
10. ↑  JATKOSOPPAREITA KERTAA KAKSI! *tutohockey.fi*.  31.5.2022. TUTO Hockey Oy. Viitattu 31.8.2022.
11. ↑  HIFK todellisella varamiehistöllä illan HPK-otteluun – suomalaisen NHL-tähden pikkuveli saa Liiga-debyyttinsä *MTVuutiset.fi*.  5.2.2020. Telia Company AB. Viitattu 5.2.2020.

TUTO Hockey – Mestis
3 Siiki |
5 Lampi |
7 Karlsson (**C**) |
9 V. Virtanen (**A**) |
11 Kaski |
12 Forsblom |
18 Vähätalo |
19 Gröhn |
21 Virta |
22 Rannisto |
23 Asplund (**A**) |
24 Suistio |
25 Laiho |
26 Karjalainen |
27 Leppikoski |
28 Koskinen |
30 Mäkelä |
30 Pohjola |
31 Huhtamaa |
33 Suoranta |
37 Vuorio |
38 Himmanen |
40 Levo (**A**) |
42 Heiskari |
44 Tiihonen |
48 Vuorela |
70 J. Virtanen (**A**) |
77 Takkunen |
86 Kerkkänen  

Valmentajat Virtanen – Kivilahti – Törnström – Paalasmaa